ਅਰਬ ਲੀਗ
ਇਸ ਲੇਖ ਵਿੱਚ ਅਰਬੀ ਲਿਖਤ, ਜੋ ਖੱਬਿਓਂ ਸੱਜੇ ਜੁੜਵੀਂ ਸ਼ੈਲੀ ਵਿੱਚ ਲਿਖੀ ਜਾਂਦੀ ਹੈ, ਦੇ ਚਿੰਨ੍ਹ ਵਰਤੇ ਗਏ ਹਨ। ਢੁਕਵੀਂ ਅਨੁਵਾਦੀ ਸਹਾਇਤਾ ਤੋਂ ਬਗ਼ੈਰ ਤੁਹਾਨੂੰ ਸਹੀ ਚਿੰਨ੍ਹਾਂ ਦੀ ਥਾਂ ਪ੍ਰਸ਼ਨ-ਚਿੰਨ੍ਹ, ਡੱਬੇ ਜਾਂ ਹੋਰ ਚਿੰਨ੍ਹ ਵਿਖਾਈ ਦੇ ਸਕਦੇ ਹਨ। ਅਰਬ ਮੁਲਕਾਂ ਦੀ ਲੀਗ (Arabic: جامعة الدول العربية ਜਾਮਿ'ਅਤ ਅਦ-ਦੁਆਲ ਅਲ-ʻਅਰਬੀਆ), ਆਮ ਤੌਰ ਉੱਤੇ ਅਰਬ ਲੀਗ (Arabic: الجامعة العربية ਅਲ-ਜਾਮੀʻਆ ਅਲ-ʻਅਰਬੀਆ), ਉੱਤਰੀ ਅਫ਼ਰੀਕਾ, ਅਫ਼ਰੀਕਾ ਦਾ ਸਿੰਗ ਅਤੇ ਦੱਖਣ-ਪੱਛਮੀ ਏਸ਼ੀਆ ਵਿਚਲੇ ਅਤੇ ਨੇੜੇ-ਤੇੜੇ ਦੇ ਅਰਬ ਮੁਲਕਾਂ ਦੀ ਇੱਕ ਖੇਤਰੀ ਜਥੇਬੰਦੀ ਹੈ। ਇਹ 22 ਮਾਰਚ 1945 ਨੂੰ ਕੈਰੋ ਵਿਖੇ ਛੇ ਮੈਂਬਰਾਂ ਸਮੇਤ ਹੋਂਦ ਵਿੱਚ ਆਈ: ਮਿਸਰ, ਇਰਾਕ, ਟਰਾਂਸਜਾਰਡਨ (1949 ਵਿੱਚ ਮੁੜ ਨਾਂ ਜਾਰਡਨ ਰੱਖਿਆ ਗਿਆ), ਲਿਬਨਾਨ, ਸਾਊਦੀ ਅਰਬ ਅਤੇ ਸੀਰੀਆ। ਯਮਨ 5 ਮਈ 1945 ਨੂੰ ਇਹਦਾ ਮੈਂਬਰ ਬਣਿਆ। ਹੁਣ ਇਸ ਲੀਗ ਦੇ 22 ਮੈਂਬਰ ਹਨ ਪਰ ਨਵੰਬਰ 2011 ਤੋਂ ਅੰਦਰੂਨੀ ਜੰਗ ਕਰ ਕੇ ਸੀਰੀਆ ਦੀ ਮੈਂਬਰੀ ਰੱਦ ਕਰ ਦਿੱਤੀ ਗਈ ਹੈ।